**Masjienwerk: Kniebroek vir ŉ dame**

**Styl:** Enige paslike styl vir ’n kniebroek kan gebruik word.

**Kledingstof:** Die kledingstof moet by die styl van broek pas. Kies ’n stewig geweefde, duursame, kreukeltrae kledingstof wat fatsoen sal behou.

**Vasmaakmiddels:** ’n Ritssluiter mag gebruik word. Die broek moet verkieslik ’n opening en band hê want dit gee ’n beter passing as ’n rek om die middel.

**Nate:** Oop enkelnate, toe enkelnate eenvoudige platnate of vals platnate is toelaatbaar. Pypnate word eerste gestik en daarna die kruisnaat. Dubbelstiksel of rekstiksel word vir die kruisnaat aanbeveel.

**Algemeen:**

Gebruik’n stewige tussenbelegsel in band om vorm te behou.

Sakke is opsioneel.

Wees kreatief en geniet die kompetisie.